


NOI CERCETĂRI ARHEOLOGICE ÎN CIMITIRUL II 
GETO-DACIC DE LA BUGEAC 


Ca urmare a unor săpături arheologice sistematice și a unor cer- 
cetări de suprafață, au fost descoperite în ultimii ani în Dobrogea, 
numeroase dovezi materiale ale vietuirii geto-dacilor. Printre cele mai 
numeroase descoperiri se numără si cimitirele apartinind populaţiei 
bastinase. 

Cercetărilor mai vechi de la Cernavodă !, Murighiol?, Satu Nou 3, 
Telita *, li s-au adăugat mai recent cele de la Ostrov, Beilic, Băneasa, 
Adamclisi, iar de curînd, cele din alte două necropole, situate pe terito- 
riul satului Bugeac, com. Ostrov ê. 

Cunoscut în urma unor descoperiri întimplătoare din anul 1966, 
cimitirul II de la Bugeac (punctul „Ghetärie“), a constituit în primăvara 
anului 1968, obiectul unei prime campanii de săpături arheologice orga- 
nizate. Cercetările au fost continuate în primăvara anului 1969, urmă- 
rindu-se dezvelirea unei noi porţiuni a necropolei. Cu acest prilej au 





! D. Berciu, Descoperirile getice de la Cernavodă (1954) si unele aspecte 
ale inceputului formării culturii La Tène geto-dace la Dunărea de Jos, în Materiale, 
IV, 1957, p. 281—318. 

2 Expectatus Bujor, Contribuţie la cunoașterea populației geto-dace din 
nord-estul Dobrogei, in SCIV, VII, 3—4, 1956, p. 243—252; idem, Șantierul arheo- 
logie Murighiol, în Materiale, 111, 1957, p. 247—254 ; Materiale, V, 1959, p. 325—530 ; 
Materiale, VII, p. 297—300; idem, O rero — nakuickch kyarype 8 Mypurmoxe, în 
Dacia, NS, II, 1958. p. 125—141. 

2 B. Mitrea, Un cimitir geto-dacic în sud-vestul Dobrogei, în Omagiu lui 
Constantin Daicoviciu, editura Academiei R.P.R., 1960, p. 409—413; B. Mitrea, 
C. Preda, N. Anghelescu, Săpăturile de salvare de la Satu Nou, in Materiale, 
VII, 1961, p. 283—290 ; idem, în Materiale, VIII, 1962, p. 369—372. 

4G, Simion si Gh. I. Cantacuzino, Cercetările arheologice de la Telifa, în 
Materiale, VIII, 1962, p. 373—382. 

è A. Aricescu, Die bodenständige Bevölkerung der Dobrudscha..., în Studii 
Clasice, III, 1961, p. 67--82; idem, Noi date cu privire la cimitirele getice din 
zona Dunării în Dobrogea (rezumat) in Revista Muzeelor, anul II, 1965, Nr. special 
p. 425. 

ë M. Irimia, Cimitirele de incinerafie geto-dacice de la Bugeac-Ostrov, in 
Pontice, 1968, Muzeul de Arheologie Constanţa, p. 193—234. 





fost descoperite încă cinci morminte care, împreună cu cele 14 cercetate 
anterior, ridică la 19 numărul total al mormintelor descoperite pînă. 
acum în acest cimitir. 

S-au executat două secţiuni (Sb1 9,50 X 2 m si S 3 = 44 X 2m). 
Săpăturile au fost astfel efectuate, încît nu s-au lăsat între secţiuni 
martori cu o lățime mai mare de 0,50 m, pentru a nu rămîne, eventual, 
vre-un mormînt necercetat. 

Mormântul nr. 15 (fig. 1), a fost descoperit la capătul de sud-est 
al secţiunii Sb1, la circa 3 m est de mormîntul nr. 14 si la adîncimea 
de 0,55 m de la suprafața solului. 

Acest mormint prezintă două părţi oarecum distincte. O primă. 
parte a apărut sub forma unui grup de bolovani de gresie nisipoasă 
albă-verzuie, orientat nord-sud, cu următoarele dimensiuni : lungimea 
1,05 m, lățimea maximă 0,45 m, înălțimea 0,60 m. La prima impresie 
dispunerea pietrelor părea a indica existența unei „cutii de piatră“, 
care ar fi putut proteja urna mormintului. La cercetare s-a constatat 
că nici printre pietre şi nici sub ele n-au fost depuse resturi de inci- 
neratie sau ofrande. Urna, reprezentind cea de-a doua parte a mormin- 
tului, neprotejată, a fost îngropată la 0,25 m vest de grupul de pietre 
şi aproximativ la baza lui. Vasul, neacoperit, era așezat pe un postament 
reprezentat de o oală borcan, răsturnată, de la care s-a folosit numai 
parea inferioară. 

Vasul urnă (fig. 2) reprezintă o formă derivată din vasele bitron- 
conice hallstattiene. De mari dimensiuni (înălțimea 0,425 m, diametrul 
maxim 0,33 m, diametrul gurii 0,178 m, diametrul fundului 0,145 m), 
vasul are corpul bombat, gîtul relativ strimt, gura räsfrintä, buza tăiată 
drept şi fundul plat, neprofilat. Este lucrat cu mina, din pastă roscatä- 
cenușie, de bună calitate cu nisip în compoziţie. A fost acoperit cu: un. 
slip cenuşiu-gălbui lustruit, acum cuăzut în cea mai mare parte. Sub: 
diametrul maxim urna prezintă două apucátori plate, orizontale, per— 
forate vertical. În locul celorlalte două apucători, vasul are două torti 
orizontale mici, arcuite, prinse simetric la nivelul apucătorilor. 

În afară de oasele calcinate si de cenușa defunctului, au mai fost. 
depuse în interiorul urnei o strachinä si o cánitá. Strachina (fig. 3) are 
corpul tronconic, buza dreaptă, cu marginea neregulată puţin ti 
spre interior, fundul plat, neprofilat. Este lucrată cu mîna, din pastă 
gălbuie de bună calitate, cu cioburi pisate în compoziţie. A fost acope- 
rită cu un slip gălbui, bine păstrat. Poartă urmele unei arderi secun- 
dare intense. (Dimensiuni : înălţimea 0,08 m, diametrul gurii 0,152 m, 
diametrul fundului 0,076 m). Cänita (fig. 4) are partea inferioară a 
corpului mult bombatä, gitul relativ strimt si fundul mic, plat. Prezintă 
o toartă groasă supraînälfatä, trasă din buză și prinsă cu partea infe- 
rioară de umărul vasului. Este lucrată cu mina, din pastă grosierá 
roșcată-cărămizie în spărtură şi cenuşie la exterior, care conţine ca. 
degresant cioburi pisate şi nisip. (Diametrul : înălțimea 0,125 m, dia- 
metrul maxim 0,106 m, diametrul fundului 0,05 m). 

Fig. 2 








Fig. 4 


Vasul care a fost folosit ca postament pentru urnă (fig. 5) repre- 
zintă partea inferioară, bombată, a unei oale-borcan cu fundul plat, 
puţin profilat. Este lucrat cu mina, din pastă grosieră gălbuie-cenuși 
cu cioburi pisate în compoziţie. Prezintă urme de ardere secundară. 
(Dimensiuni : înălțimea 0,108 m, diametrul maxim 0,23 m, diametrul 
fundului 0,115 m). 








Fig. 5 


Mormintul nr. 16 (fig. 6) a apărut spre capătul de sud-vest al 
secţiunii S 3, la o distanță de 3,70 m de mormintul nr. 8 si la adincimea 
de 1,18 m de la suprafața solului. Mormintul a apărut întîi sub forma 
unui mic grup de bolovani, de gresie albă-gălbuie. Alte pietre au fost 
deranjate de o groapă modernă, care se suprapunea mormintului. 

Grupul de pietre, orientat nord-vest sud-est, avea o lungime de 0,74 m, 
o lăţime de 0,34 m si o înălțime de 0,47 m. Vasul urnă era îngropat 
la 0,27 m sud-vest de grupul de pietre, sub baza lui (la adîncimea de 
1,70 m de la suprafața solului). Urna, acoperită, cu o strachină, avea 
ca postament o lespede de piatră şi era protejată pe trei laturi de alte 





pietre. Vasul urnă (fig. 7) se încadrează în categoria oalelor borcan în 
formă de clopot ; are corpul înalt, gura trasă spre interior, buza neregu- 
lata, tesitä si fundul mic, plat, neprofilat. La mijloc, prezintă patru 
apucători plate, orizontale. Este lucrat din pastă cenusie-gälbuie, gro- 
sieră, si prezintă urme de ardere secundară. (Dimensiuni : înălțimea 
0,223 m, diametrul gurii 0,19 m, diametrul fundului 0,10 m). 

Strachina care a servit drept capac (fig. 8 stinga), larg deschisă, 
are corpul tronconic, buza neregulată și fundul plat, neprofilat. A fost 
lucrată din pastă neagră în spărtură, cenușie-gălbuie la exterior ; con- 
tine cioburi pisate şi nisip grosier în compoziţie. (Dimensiuni : inäl- 
timea 0,115 m, diametrul gurii 0,25 m, diametrul fundului 0,11 m). 
În afară de oase calcinate, au mai fost depuse în urnă mai multe măr- 

gele si un pahar (fig. 8 dreapta). Paharul, de mici dimensiuni. are corpul 
putin bombat, buza tesitä în interior si fundul plat. A fost lucrat din 
pastă grosieră cenusie-brunä, cu cioburi pisate în compoziţie. (Di- 





Fig, 7 


mensiuni : înălțimea 0,06 m, diametrul fundului 0,058 m, dia- 
metrul gurii 0,047 m). Unele mărgele — de sticlă — sferice, turtite 
sau inelare, sînt lucrate din pastă albastră și decorate cu ochi incrustati 
cu pastă albă. Altele sînt de plumb ; au o formă inelară și orificiile largi. 

Mormântul nr. 17 (fig. 9) a fost descoperit în secţiunea S3, la 
12,30 m nord-est de mormîntul nr. 16 și la adincimea de 0,75 m de la 
suprafață. Grupul de pietre, orientat nord-vest sud-est, mult mai mare 
decit lá cele două morminte amintite mai sus, avea o lungime de 1,45 m, 
o lăţime de 1,17 m si o înălțime de 0,75 m. Era format din bolovani si 





Fig. 9 


lespezi mari de gresie albă-verzuie sau gălbuie, sfärimicioasä. La baza 
grupului de bolovani, au apărut de jur împrejur, pe o mică zonă, cîteva 
oase calcinate, fragmentare. 

Urna propriu-zisă — un vas lucrat la roată, asemănător cu un 
krater (fig. 10) a fost descoperită la 0,45 m sud-vest de grupul de pietre 
si la adîncimea de 1,45 m de la suprafaţa solului. Vasul are partea 
inferioară a corpului tronconică, cea superioară cilindrică, fundul inelar 
si buza îngroșată, lată, cu marginile putin rotunjite. Sub buză prezintă 
două mănuși oarbe orizontale, arcuite. Vasul este lucrat din pastă 
cenușie-brună, de bună calitate. Ca postament, avea o lespede de piatră. 
(Dimensiuni : înălțimea 0,247 m, diametrul maxim 0,29 m, diametrul 
fundului 0,105 m). Conţinutul urnei — format din cenușă şi oase cal- 
cinate — era protejat de o strachină răsturnată, cu buza evazată, aco- 
perită şi ea, la rindul ei, de altă strachină, cu buza trasă în interior. 
Strachina cu buza lată, evazatá (fig. 11), are corpul tronconic, fundul 

Fig. 10 





Fig. n 

inelar, decorat cu linii scurte, imprimate succesiv pe margine. Sub 
buză, strachina care este lucrată la roată, din pastă cenusie-gälbuie 
prezintă o canelură lată. Acoperită cu un slip brun-cenusiu și lustruită, 
prezintă urmele unei intense arderi secundare. (Dimensiuni : înălțimea 
0,095 m, diametrul maxim 0,257 m, diametrul fundului 0,092 m). Stra- 
china cu buza trasă în interior (fig. 12) are de asemeni corpul tronconic 
și fundul inelar. A fost lucrată la roată, din pastă brun cenușie. Restu- 
rile slipului de culoare brună și urmele de lustruire sint încă vizibile. 
(Dimensiuni : înălțimea 0,10 m, diametrul maxim 0,207 m, diametrul 
fundului 0,085 m). 











În apropierea urnei s-a descoperit și un vas ofrandă (fig. 13) re- 
prezentat printr-o cană cu corpul bitronconie, cu toarta lată, supraînăl- 
fata, cu fundul inelar, cu gura trilobatá. Cana a fost si ea lucrată la 
roată, din pastă cenusie-gälbuie, de bună calitate. (Dimensiuni : înălțimea 
0,205 m, diametrul maxim 0,16 m, diametrul fundului 0,085 m). 

Mormintul nr. 18 a fost descoperit în secțiunea S 3, la 23 m nord-est 
de mormintul nr. 17 şi la adincimea de 1,20 m de la suprafața solului. 
Grupul de pietre avea o lungime de 1,28 m, o lățime de 1,05 m și o 
înălțime de 0,40 m si era format din bolovani si lespezi mari de gresie 
nisipoasă albá-verzuie, sfärimicioasä. 

Urna (fig. 14) — partea inferioară a unei oale borcan, de mari 
dimensiuni — era situată la 0,30 m sud-vest de grupul de pietre și la 
adîncimea de 1,65 m de la suprafața solului (la un nivel corespunzător 
cu baza grupului de pietre). Partea de vas păstrată are formă tronconică 
si fundul plat, neprofilat. Vasul este lucrat cu mîna, din pastă cenusie- 
cărămizie, cu cioburi pisate și cu nisip grosier în compoziţie. (Dimen- 
siuni : înălțimea 0,138 m, diametrul maxim 0,287 m, diametrul fundului 

Fig. 14 

0,14 m). Drept postament, avea o lespede de piairă. Sub urnă s-a des- 
coperit un fragment de lamă de cuţit de fier care, oxidindu-se, s-a lipit 
de fundul vasului. Conţinutul de oase calcinate și de cenușă din urnă 
era acoperit cu un fund de vas răsturnat. Fragmentul amintit (fig. 15) 
reprezintă partea inferioară, tronconicá, a unui vas lucrat la roată, din 





Fig. 15 


pastă cenusie-gälbuie, de bună calitate. (Dimensiuni : înălțimea 0,092 m, 
diametrul fundului 0,098 m). 

Mormântul nr. 19 (fig. 16), „în cutie de piatră“, descoperit la 1 m 
est de mormîntul nr. 18 si la adîncimea de 0,85 m de la suprafața 
terenului, a apărut sub forma unui grup masiv de pietre de diferite 





Fig. 16 

dimensiuni, orientat nord-vest sud-est, lung de 1,20 m, lat de 0,95 m 
si înalt de 1 m. În partea de nord a mormintului, deasupra pietrelor, 
au fost găsite împrăștiate fragmentele unui vas spart din vechime. 

Vasul întregit (fig. 17) reprezintă o oală bitronconică, cu două torti, 
cu gitul înalt, cu buza tăiată drept, cu fundul mare, plat. Torţile scurte, 
puternic arcuite, sînt prinse sub buză si pe umărul vasului. Este lucrat 





Fig. 17 


cu mina, neglijent, din pastă grosieră cärämizie-cenusie. (Dimensiuni : 
înălțimea 0,25 m, diametrul maxim 0,18 m, diametrul gurii 0,085 m, 
diametrul fundului 0,087 m). La demontarea mormintului, s-au găsit 
printre pietre, și oase calcinate. 


Ceramica constituie inventarul aproape exclusiv al mormintelor 
descoperite în anul 1969 la Bugeac. Ea poate fi împărţită în două grupe. 

O primă grupă o formează ceramica locală, lucrată cu mîna. În 
cadrul acestei categorii se disting în primul rînd oalele borcan întregi 
sau fragmentare, care au fost folosite ca urne și a căror descendență 
din vasele hallstattiene este evidentă. 

Vasul urnă din mormîntul nr. 16 (fig. 7) se apropie ca formă 
de unele vase de la Cernavodă, Satu Nou’, Ravna® si Branicevo 1, 
cu deosebire că apucătorile vasului de la Bugeac sînt orizontale si nu 
aplecate ca la exemplarele din necropolele amintite mai sus. Vasul 
în discuţie se aseamănă si cu alt exemplar, descoperit tot la Bugeac fl. 

Vasul urnă din mormîntul nr. 15 (fig. 2) reprezintă o formă tipic 
băștinașă și o clară descendență din urnele hallstattiene. Elementul 
deosebit îl constituie cele două torti orizontale, care înlocuiesc apucă- 
torile. Prinderea orizontală a tortilor este o caracteristică intilnitä la 
unele vase grecești. Vasul în discuţie reprezintă un tip hibrid, rezultat 
al contaminării ceramicii locale cu influențe grecești. 


Fenomenul apariţiei unor tipuri hibride de vase a fost sesizat mai 
de mult, cu prilejul stdierii descoperirilor de la Frumusita !? si Cerna- 
vodă 1%, Același lucru s-a constatat si în cazul cänii de la Hirsova ‘4, 
derivată din vasele bitronconice hallstattiene şi care are prinsă sub buză 
o toartă verticală, scurtă, lată. La unele străchini, ca de exemplu la cele 
descoperite în Dobrogea la Satu Nou si Murighiol 15 sau în Transil- 
vania la Sf. Gheorghe 1, ca si în cazul unor urne de la Satu Nou % si 
Beilic 1%, sînt prinse pe diametrul maxim al vaselor, ori sub buză, apu- 
cători care imită tortile orizontale de pe vasele grecești. 

Contaminarea elenică, atit a seriei de căni bitronconice de tip 
Frumutisa-Cernavodá-Hirsova, cit si a stráchinilor din localităţile amin- 
tite mai sus sau a vasului de la Bugeac, nu constituie un fenomen întim- 
plător, izolat. El se integrează în marele proces al imitării diferitelor 
elemente ale culturilor străine si al integrării lor, sub o formă sau alta, 
în cultura materială a geto-dacilor. 


7 D. Berciu, op. cit., p. 282 si fig. 5 (stînga) si 6 (stinga). 

* B. Mitru, C. Preda, N. Anghelescu, op. cit, în Materiale, VII, 1961, 
p. 285 si fig. 2. 

9 M. Mircev, Pannorpakuiickuar moruaex nekponon npu c. Papua, în Izvestiia-Institut, 
XXV, 1962, Sofia, p. 104, 112, 114, si pl. XIV/4, XXII/5, XXIV/4. 


10 Tv. Dresizova, Mornaunat mexponon [npu c. Bpaunueso (Koïaposrpancxo), în 
Izvestiia-Institut, XXV, 1962, Sofia, p. 166, fig. 1/1 şi 1/2. 

11 M. Irimia, op. cit., p. 203, 226 si fig. 8. 

12 M. Petrescu Dimbovita, Descoperirea arheologică de la Frumusita (raionul 


Galaţi), în Studii si cercetări stiintifice, Academia R.P.R., Filiala Iași, vol. IV, 
fasc. 1—2, 1954, p. 501 și fig. 3/2. 


# D. Berciu, op. cit., p. 287—288, 293—294 si fig. 12/1. 
# A. Aricescu, Noi date cu privire la cimitirele getice... loc cit. 


15 B. Mitrea, C. Preda, N. Anghelescu, Şantierul Satu Nou. Necropola 
geto-dacică, în Materiale, VIII, p. 370, fig. 6. 


16 Expectatus Bujor, Contribuţie... p. 248 si fig. 6. 


17 1. H. Crişan, Ceramica geto-dacică, Editura Științifică, Bucuresti, 1969, 
p. 81 şi pl. XIX/9. 


© B, Mitrea, în Omagiu lui Constantin Daicoviciu, p. 409 si fig. 1/1: 
B. Mitrea, C. Preda, N. Anghelescu, în Materiale, VIII. p. 370, fig. 5. 


# A. Aricescu, Die bodenständige Bevölkerung der Dobrudscha.., p. 76, 








fig. 3. 

Vasul bitronconie cu două torfi (fig. 17), din mormîntul nr. 19, 
reprezintă o evoluţie a vaselor hallstattiene tirzii de aceeași forma. 
O analogie pentru vasul de la Bugeac o constituie un vas mare cu două 
torti, descoperit la Zimnicea ?!, cu deosebirea că acest exemplar este 
prevăzut, pe linia de maximă dimensiune, cu două proeminențe plate. 

Strachina din mormîntul nr. 15 (fig. 3), de mici dimensiuni, cu 
buza dreaptă, reprezintă o evoluție directă din strächinile hallstattiene 
tirzii. Vase asemănătoare, însă de obicei mai mari, sînt bine cunoscute 
în necropolele daco-getice contemporane. Un exemplar asemănător (care 
prezintă în plus un mic piedestal), e cunoscut din săpăturile de la 
Cernavodă 2, Alte străchini, asemănătoare cu cea de la Bugeac, s-au 
descoperit la Telita % si Ravna %. 


Strachina din mormîntul nr. 16 (fig. 8 dreapta), reprezentînd de 
asemeni o evidentă descendență din prototipurile hallstattiene tirzii, 
își găsește analogii la unele exemplare descoperite la Satu Nou” si 
Branicevo %, 


Cănile cu toartă, de tipul celei descoperite în urna mormintului 15 
(fig. 4), reprezintă una din formele de bază ale ceramicii geto-dacice, 
fiind derivată tot din cele tirzii hallstattiene. Pentru exemplarul de la 
Ph cele mai apropiate analogii se găsesc în Se de la 
Telita ?. 


A doua grupă o formează ceramica cenușie, lucrată la roată. 

Vasele din această categorie, descoperite în aşezările sau necro- 
polele geto-dacice din sec. V—IV î.e.n. au fost considerate fie grecești, 
fie sud-tracice, fie băștinașe, daco-getice. Este evident că ceramica cenușie 
lucrată la roată nu aparţine unui singur element etnic. La început 
ea a fost produsă de greci, apoi de tracii sudici, iar mai tîrziu de geto- 
daci. Producerea și utilizarea ceramicii cenuşii în aceeași epocă de către 
mai multe populaţii, nu exclude influențele reciproce, în cazul existenţei 
unor interferenţe culturale. 


æ Cf. si I. H. Crişan, op. cit, p. 132. Cu toate că lipsesc verigile intermediare, 
vasul de la Bugeac poate fi considerat o formă evoluată din cănile mari, hall- 
stattiene tirzii, cu două torti arcuite, de tipul celor de la Ferigile (în Al. Vulpe, 
Ferigile. Monografie arheologică, Editura Academiei RSR, Bucureşti, 1967, 
p. 49—51, pl. X/7, 11, 12, 14—16. 

21 1, H, Crișan, op. cit., p. 135, fig. 59/6. 

2 D. Berau, op. cit, p. 288, 292 si fig. 12/2. Unele elemente de execuţie 
si de formă, printre care mai ales aspectul general de bol si prezența micului 
piedestal, străine de tradiţiile hallstattiene, au fost considerate de autorul studiului 
ca dovezi ale ,altoirii pe fondul local traco-getic a elementelor de civilizaţie 
sudicä-greceascä“ (p. 292). Aceeași idee o intilnim și la I. H. Crişan, care con- 
sideră, de altfel, că aceste străchini reprezintă un tip aparte (tipul II) în cate- 
goria stráchinilor din faza veche a culturii geto-dacice (sec. V—IV î.e.n); in 
I. H. Crișan, op. cit., p. 80. 

2 G. Simion si Gh. I. Cantacuzino, op. cit., p. 379 si fig. $. 

% M. Mircev, op. cit., p. 125, pl. XIII/4 si XVIL/6. 

25 B, Mitrea, C. Preda, N. Anghelescu, în Materiale, VII, p. 311, fig. 1/1, 1/6. 

2% Tv. Dremsizova, op. cit., p. 169, fig. 7. 

2 G. Simion si Gh. I. Cantacuzino, op. cit. p. 376, fig. 3/3, 12, 16, 18. 

În cetăţile grecești de pe țărmul Mării Negre se lucra ceramică 
cenușie la roată, fapt dovedit de săpăturile de la Histria %, Unele vase 
sud-tracice sau geto-dacice, care au reprodus formele grecești, nu au 
copiat întotdeauna fidel modelele inițiale, ci adesea le-au modificat și 
le-au dezvoltat după tradiţiile olăriei locale. 


Urna mormintului nr. 17 (fig. 10), care imită oarecum vasele krater 
grecești, se deosebește de modelele iniţiale prin felul de prindere a tor- 
tilor. Originea greacă a acestei forme este neîndoielnică, însă adoptată 
de localnici, a suferit modificări. Vasul își găsește analogii în descope- 
ririle de la Seuthopolis ®, si Branicevo %, asemänindu-se și cu alt exem- 
plar, descoperit tot la Bugeac ?!. 


Strachina cu buza trasă în interior (fig. 12), lucrată la roată, repre- 
zintă reproducerea, într-o tehnică superioară, a străchinii de acest tip 
lucrată cu mîna, formă frecventă la sfirşitul primei epoci a fierului, 
dar care mai persistă o bună bucată de timp si la începutul epocii 
La Tene. Acest tip de strachină se aseamănă cu unele vase descoperite 
la Satu Nou%, Murighiol %, Histria*, Ravna”, Branicevo %, 

O formă de vas derivată de asemeni din formele mai vechi hall- 
stattiene 4’, este strachina cu marginea rásfrintá (fig. 11) si care se apropie 
mai mult de unele vase de la Histria 38, ca şi de alt exemplar, descoperit 
tot la Bugeac %. 

În afara vaselor lucrate la roată amintite mai sus, s-a descoperit 
în mormîntul nr. 17 şi o cană bitronconică cu buza trilobată (fig. 13), 
lucrată în aceeaşi tehnică. Este evident că această formă reprezintă 
o imitație după oenochoe-le grecești cu buza trilobatä. Un exemplar ase- 
mănător s-a descoperit si la Seuthopolis 4%. 

Ceramica descoperită pînă acum în cimitirul II de la Bugeac arată 
că evoluţia culturii locale geto-dacice în cea de a doua epocă a fierului 
are la bază repertoriul ceramic tradițional hallstattian. Ceramica geto- 








% M. Coja, Activitatea mestesugäreascä la Histria în sec. VI—I ien, în 

SCIV, 4 XIII, 1962, p. 28—30. 
®'M. Cicikova, Developpement de la ceramique thrace a l'epoque clasique 
et hallenistique, în Acta Antiqua Philippopolitana, Studia Archaeologica, Serdica, 
1963, Ri 42, fig. 4/2. 
3 Tv. Dremsizova, op. cit., p. 169, fig. 6. 

En M. Irimia, op. cit., p. 207, 229 si fig. 14. 

32 B. Mitrea, C. Preda, N. A piata op. eit., în Materiale, VII, p. 286 şi 
fig. 3/6. 

3 Expectatus Bujor, Contribuţie... p. 248 si fig. 8. 

% Suzana Dimitriu, Cartierul de locuințe din zona de vest a cetăţii, în 
epoca arhaică, în Histria, II, Bucureşti, 1966, p. 51, cat.m., 479—485. 

35 M. Mircev, op. cit., p. 101—102, pl. X/5, XII/2, 5. 

36 Tv. Dremsizova, op. cit, p. 171, 192, tumulul IX, fig. 8/5; tumulul XIX, 
p. 177—180, fig. 19/1, 3. 

37 Al. Vulpe, Cimitir din prima epocă a fierului la Ferigele, in Materiale, 
V, p. 364, si fig. 2/2; idem, Ferigele, Monografie arheologică, Bucuresti, 1967, 
p. 41—44 si pl. 11/13—20, si HI. 

38 Suzana Dimitriu, op. cit., p. 51, cat. 478 si pl. 59. 

% M. Irimia, op. cit., p. 203, 229 si fig. 9 

40 M. Cicikova. op. cit, p. 38 şi fig. 3 (dreapta). 

«dacică din a doua epocă a fierului reprezintă o creaţie originală, născută 
si dezvoltată pe baza fondului local hallstattian, la care s-au adăugat 
diferite influenţe străine. Dintre cele mai vechi influențe care s-au 
manifestat puternic la Dunărea de Jos, pe parcursul fazelor de formare 
a culturii materiale geto-dacice, au fost cele greceşti, venite fie direct 
prin intermediul coloniștilor greci așezați pe țărmul Mării Negre, fie, 
mai ales, indirect, prin intermediul tracilor sudici î!. Influențele grecești 
au dus atît la apariţia unor forme de vase hibride, lucrate cu mina, cit 
şi a unor imitații, lucrate fie tot în tehnica tradiţională, fie, mai ales 
la roată. Orientarea constantă către unele forme greceşti se explică prin 
receptivitatea ridicată a băștinașilor, care imită si adoptă formele de vase 
cele mai practice și mai căutate. Dacă se ia în consideraţie numărul 
relativ mare si gama variată a acestor imitații, se poate admite că atit 
imitatiile lucrate cu mina, cit mai ales cele lucrate la roată, intră in 
repertoriul ceramicii geto-dacice de la începutul celei de a doua epoci 
a fierului. 

Ritul funerar constatat şi în acest an la Bugeac este în exclusi- 
vitate incinerafia. Dar în afara celor două tipuri de morminte constatate 
anterior (in care rămăşiţele defunctului și orfandele erau depuse fie 
într-o urnă, fie într-o „cutie de piatră“) 2, s-a putut preciza și existența 
unui al treilea tip, care constă dintr-un complex funerar format din 
două parti oarecum distincte. O primă parte o forma grupul masiv de 
pietre îngropat la adincimi ce diferă de la caz la caz si care marca 
oarecum mormîntul. La o anumită distanță si de regulă la un nivel 
«orespunzätor bazei grämezii de pietre, erau îngropate urna si obiec- 
tele de ofrandă, ele formind, oarecum, cea de a doua parte a com- 
plexului funerar. 

În groapa mormintului, la o adincime destul de mare (care ajunge 
uneori la 2,05 m de la suprafaţa actuală a solului, ca de exemplu la 
mormîntul nr. 16), erau depuse intii urna si ofrandele. După ce acestea 
erau acoperite cu pămînt şi astfel protejate, erau așezate în aceiași 
groapă, la o distanță nu prea mare (0,25—0,45 m) pietrele care formau 
de regulă o grămadă, orientată nord-sud, sau nord-est sud-vest. 

Descoperirile din acest an de la Bugeac pot fi datate in sec. IV î.e.n., 
pe baza celei mai mari părți a inventarului, care-şi găsește analogii în 
materialele din necropolele de la Zimnicea #, Satu Nou“, Grădiştea- 
“Călăraşi ^^, În sprijinul acestei incadrári cronologice vin şi asemănările 





41 I, Nestor, Keltische Gräber bei Medias, in Dacia, VII—VIII, 1937—1940, 
p. 154—182. 

42 M, Irimia, op. cit, p. 203—225 şi 231. 

4 Istoria României, vol. I, Bucuresti, 1960 ; sec. IV—III î.e.n. 

“% B. Mitrea, C. Preda, N. Anghelescu, op. cit, în Materiale, VIII, p. 371; 
datează necropola în ultimele decade ale sec. V—intreg sec. IV, läsind posibilitatea 
prelungirii datării si în primele decade ale sec. III î.e.n 

% Vasile Culică. Morminte de incinerafie din necropola geto-dacică de la 
Grădiştea (jud. Ialomița), in SCIV, tomul 19, 1968, p. 142—143; datează desco- 
peririle în a doua jumătate a sec. IV î.e.n. 

constatate cu unele descoperiri din Bulgaria, de la Ravna“, Brani- 
cevo 7 etc. Unele apropieri observate între inventarul necropolei de la 
Bugeac si alte materiale din cimitire mai vechi, ca de exemplu cele 
de la Cernavodă %, ca şi asemănările constatate cu unele vase din necro- 
polele mai tirzii, de la Telita % si Murighiol %, ar putea constitui, even- 
tual, dovezi pentru datarea unora dintre descoperirile de la Bugeac la 
sfirsitul sec. V î.e.n. şi poate chiar la începutul sec. III î.e.n. 

Continuarea, în anii viitori, a cercetărilor va permite să se cu- 
noască mai amănunțit cultura materială și viața spirituală a populaţiei 
băștinașe din această parte a Dobrogei si va contribui la înțelegerea mai 
exactă a unor caracteristici locale, cum si la înmulţirea cunoştinţelor 
privind legăturile cu lumea greacă și sud-tracică. 


NOUVELLES FOUILLES ARCHEOLOGIQUES 
DANS LE DEUXIEME CIMETIERE GETO-DACE DE BUGEAC 


Résumé 


Les fouilles archéologique du deuxième cimetière géto-dace de Bugeac, qui 
ont continué au cours du printemps de l’année 1969, ont rendu à la lumière 
une nouvelle portion de la nécropole et de ramasser de nouvelles dates sur 
l'inventaire céramique et les types de tombes. Les fouilles ont abouti à la dé- 
couverte de cinq nouvelles tombes qui, ajoutées à celles déjà explorées au cours 
des campagnes archéologiques antérieures (et qui sont ou nombre de 14) élèvent 
à 19 le nombre total des tombes découvertes jusqu'à présent dans ce cimetière, 

Le rite funéraire, constaté encore une fois cette année, exclusivement lin- 
cinération. Outre les deux types de tombes constatées antérieurement (les dé- 
pouilles mortelles et les offrandes étant déposées soit dans une urne, soit dans 
une „boîte en pierre“), on a pu déterminer l'existence d’un troisième type. Il s’agit, 
notamment, de complexes funéraires, composés de deux parties, en quelque sorte 
dinstinctes? un groupe massif de pierrés, enterré à des profondeurs variables, 
et qui indiquait la tombe; à une certaine distance, et à un niveau qui corres- 
pondait, d'habitude, à la base du tas de pierres, étaient enterrés lurne et les 
objets d’offrande (tombes no 15—18). 

La céramique est divisée en deux groupes. 

Le premier, représenté par la céramique locale, travaillée à la main. 
comprend les vases-locaux, les écuelles et un petit pot. 

Le vase découvert dans le tombeau no 15 (fig. 2) et qui présente au-dessous 
du diamètre maximum, deux manches plats et deux anses horizontales, représente 
un type hybride, résultant de la contamination de la céramique locale de tra- 
dition hallstattienne, par des influences grecques. 


45 M. Mircev, op. cit, p. 164; datează necropola între mijlocul sec. V—sfir- 
situl sec. IV î.e.n. P. Alexandrescu distinge două faze în necropola amintită, pe 
care le datează astfel: Ravna I = cimitirul de la Cernavodă, sec. V îen..și 
Ravna II = Satu Nou, Murighiol, Telifa etc. — sec. IV î.e.n. (in P. Alexandrescu, 
Necropola tumulară. Săpături in 1955—1961, în Histria, vol. II, București, 1966, 
p. 276, nota 133). Aceeași datare si Al. Vulpe, în Ferigele, p. 91. 

7 Tv. Dremsizova, op. cit, p. 186, datează necropola între mijlocul sec. 
Ar sec. III î.e.n. 

48 D, Berciu, op. cit, p. 300; datează mormintele în prima jumătate a 
sec. V î.e.n. 

= Sec. IV—III ten. în G. Simion şi Gh. I. Cantacuzino, op. cit, p. 381 

5 Sec. III î.e.n, în Expectatus Bujor, Contribufie..., p. 251. 

Le deuxième groupe représente la céramique grise, travaillée à la tour. 
Deux vases du tombeau no 17 (fig. 10, 13) imitient des formes grecques, notam- 
ment un krater et un oenochoe; deux autres (fig. 11, 12) dénivient des vieilles 
formes hallstattiennes. 

La plus grande partie des objets fait dater les tombes découvertes cette 
année à Bugeac au IV sav. n. e, Elles sont donc contemporaines des nécropoles 
de Zimnicea, de Satu Nou, de Grädistea-Cälärasi, de Ravna, de Branicevo, etc. 
En partant de quelques rapprochements, établis entre ces objets et certains vases 
des les cimetères plus anciens, notamment de celui de Cernavodă ou bien des 
cimetières plus récents, comme ceux de Telita et de Murighiol, il ne seroit pas 
impossible que certains objets de Bugeac datent de la fin du V s. av. n. è óu 
bien du début du III s. av. n. è. 

En poursuivant les recherches au cours des années suivantes, on pourra 
mieux connaître la culture matérielle et spirituelle de la population géto-dace 
du sud-ouest de la Dobroudja, ce qui nous permettra de comprendre certaines 
caractéristiques locales et d'élucider certains aspects des rapports établis avec 
le monde grec et sud-thrace. 


La légende des figures 


Fig. 1. Tombe no 15. 


Fig. 2. Vase-urne du tombeau no 15. 
Fig. 3. Ecuelle déposée comme offrande dans l’urne du tombeau no 15. 
Fig. 4. Petit pot déposé comme offrande dans l’urne du tombeau no 15. 


4. 
5. Vase-socle pour l’urne du tombeau no 15. 
Fig. 6. Tombe no 16. 
7. L’urne du tombeau no 16. 
8. Objets de la tombe no 16: à gauche, écuelle-couvercle pour Purne; 
à droite, une coupe. 
|. Tombe no 17. 
Fig. 10. Vase-urne du tombeau no 17, travaillée à la tour. 
Fig. 11. Ecuelle au rebord évasé, qui recouvrait l’urne du tombeau no 17 
Fig. 12. Ecuelle au rebord rentré, qui a servi de couvercle a l’urne du tombeau 
no 17. 
Fig. 13. Pot trilobé gris, déposé comme offrande dans la tombe no 17. 
Fig. 14. Fragment de vase utilisé comme urne dans la tombe no 18. 
Fig. 15. Fond de vase utilisé comme couvercle pour Purne du tombeau no 18. 
Fig. 16. Tombe no 19. 
Fig. 17. Vase bitronconique à deux anses, complété, qui provient de la tombe no 19. 

WEITERE ARCHÄOLOGISCHE FORSCHUNGEN IM GETISCH-DAKISCHEN 
FRIEDHOF II VON BUGEAC 


Zusammenfassung 


Im Frühjahr des Jahres 1969 wurden die Forschungen im getisch-dakischen 
Fridehof II von Bugeac fortgeführt und dabei getrachtet, einen neuen Teil davon 
freizulegen und neue Angaben zu sammeln über den Keramikbestand und die 
Gräbertypen. Bei dieser Gelegenheit wurden noch weitere fünf Gräber freigelegt, 
so daß zusammen mit den 14, die in den früheren Grabungskampagnen durch- 
forscht wurden, die Gesamtzahl der in diesen Gräberfeld gefundenen Gräber 
nun 19 beträgt. 

Der Bestattungsritus, der auch in diesem Jahr in diesem Friedhof vor- 
gefunden wurde, war ausschlieflich die Brandbestattung. Außer den beiden früher 
festgestellten Gräbertypen (und in denen sich die Uberreste des Bestatteten so 


41 


wie die Opfergaben entweder in einer Urne oder in einer Steinkiste befanden) 
hat sic auch noch ein dritter Grabtypus umrissen. Dieser besteht aus Bestattungs- 
verbänden, die aus zwei mehr oder weniger verschiedenen Teilen bestehen : eine 
massive Gruppe von Steinen, die in verschiedenen Tiefen eingegraben waren, 
bezeichnete das Grab und in einer gewissen Entfernung, meistens in einer Tiefe 
die der Basis des Steinhaufens entsprach, waren Urne und Opfergaben eingegraben 
{Graber Nr. 15—18). 

Die Keramik wird in zwei Gruppen geteilt. 

Die erste Gruppe besteht aus der handgearbeiteten örtlichen Keramik, die 
die Topfgefäße, die Schüsseln und ein Kännchen umfaßt. Das Gefäß, das in 
Grab Nr. 15 (Abb. 2) gefunden wurde, und unter dem maximalen Durchmesser 
zwei flache Griffe und zwei waagerechte Henkel aufweist, stellt einen gemischten 
Typus dar, der aus dem griechischen Einfluß auf die örtliche Keramik hallstatt- 
zeitlicher Überlieferung entstanden ist. 

Eine zweite Gruppe bildet die graue an der Töpferscheibe gedrehte Keramik. 
Zwei Gefäßse aus dem Grab Nr. 17 (Abb. 10, 13) ahmen griechische Formen nach 
und zwar ein Krater- und ein Oinochoe-Gefäß, und andere zwei stammen aus 
zwei alten, hallstattzeitlichen Formen. Aufgrund des meisten Fundbestandes können 
die Gräber, die in diesem Jahr in Bugeac freigelegt wurden, in das 4. Jh.v.u.Z. 
angesetzt werden, weil sie zeitgleich sind mit den Gräberfeldern von Zimnicea, 
Satu Nou, Grädistea-Cälärasi, Ravna, Branitschevo usw. Es ist nicht ausgeschlossen, 
daß aufgrund der Annäherungen zwischen der hiesigen Keramik und einigen 
‚Gefäßen aus älteren Gräberfeldern, wie das aus Cernavodă, und aus jüngeren 
Gräberfeldern, wie die aus Telita und Murighiol, einiges von dem Fundgut aus 
Bugeac auch an das Ende des 5. Jh.v.u.Z. und an den Beginn des 3. Jh.v.u.Z. 
datiert werden kann. 

Künftige Forschungen in den nächsten Jahren werden eine bessere Kenntnis 
der Sach- und Geisteskultur der getisch-dakischen Bevölkerung aus dem Süd- 
westen der Dobrudscha ermöglichen, worurch örtliche Kenzeichen verstanden 
und einige Seiten der Verbindungen zur griechischen und süd-thrakischen Welt 
geklärt werden. 


Bildererklärung 


Bild 1. — Grab Nr. 15. 

Bild 2. — Urnengefäß aus Grab Nr. 15. 

Bild 3. — Schüssel, die als Opfergabe in die Urne des Grabes Nr. 15 gelegt 
wurde, 

Bild 4. — Kännchen, das als Opfergabe in die Urne des Grabes Nr. 15 gelegt. 

Bild 5. — Postammentgefaß für die Urne aus Grab Nr. 15. 

Bild 6. — Grab Nr. 16. 

Bild 7. — Die Urne des Grabes Nr. 16. 

Bild 8. — Fundgegenstände des Grabes Nr. 16: links-Schüsseldeckel der Urne; 
rechts-Becher. 

Bild 9. — Grab Nr. 17. 

Bild 10. — Scheibengedrehtes Urnengefäß aus Grab Nr. 17. 

Bild 11. — Schuüssel mit ausladendem Mundsaum, die den Inhalt der Urne 
aus Grab Nr. 7 bedeckte. 

Bild 12. — Schüssel mit eingezogenem Mundsaum, die als Deckel für die Urne 
aus Grab Nr. 17 diente. 

Bild 13. — Graue dreigelappte Kanne, die als Opfergabe in das Grab Nr. 17 
gelegt wurde. 

Bild 14. — Bruchstück eines Gefäßes, das als Urne im Grab Nr. 18 gebraucht 
wurde. 

Bild 15. — Gefäßboden, der als Urnendeckel im Grab Nr. 18 gebraucht wurde. 

Bild 16. — Grab Nr. 19. 

Bild. 17 — Ergänztes doppelkonnisches Gefäß mit zwei Henkeln, das aus Grab 
Nr. 19 stammt. 


